


LĪGUMS
Par Pašvaldības klientu informācijas pārvaldības risinājuma (PKIP) attīstību un uzturēšanu
Līguma parakstīšanas datums ir pēdējā parakstītāja laika zīmoga datums, Rīgā
Rīgas valstspilsētas pašvaldības aģentūra “Rīgas digitālā aģentūra”, ko saskaņā […] pārstāv tās direktors […], (turpmāk – Pasūtītājs), no vienas puses, un
Sabiedrība ar ierobežotu atbildību “ZZ Dats”, vienotais reģistrācijas numurs: 40003278467, juridiskā adrese: Elizabetes iela 41/43, Rīga, LV-1010, kuru pamatojoties uz statūtiem pārstāv valdes loceklis […] (turpmāk – Izpildītājs), no otra puses, 
Pasūtītājs un Izpildītājs kopā turpmāk – Puses, katrs atsevišķi – Puse,
[bookmark: _Hlk176764090]pamatojoties uz atklātu konkursu “Pašvaldības klientu informācijas pārvaldības risinājuma (PKIP) attīstība un uzturēšana” (iepirkuma identifikācijas Nr. CAIP 2024/127) rezultātiem, noslēdz šādu iepirkuma līgumu (turpmāk – Līgums):
Līguma priekšmets
Pasūtītājs pasūta un Izpildītājs sniedz Pašvaldības klientu informācijas pārvaldības risinājuma (turpmāk – PKIP jeb Sistēma) lietojumprogrammu uzturēšanas, papildināšanas un garantijas, kā arī Rīgas domes vēlēto amatpersonu un Rīgas valstspilsētas pašvaldības (turpmāk – Pašvaldība) darbinieku (turpmāk – Lietotāji), konsultēšanas un apmācību pakalpojumu (turpmāk – Pakalpojums), saskaņā ar Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Finanšu piedāvājums” (turpmāk – Finanšu piedāvājums).
Lietojumprogrammu saraksts norādīts Tehniskā specifikācijā (turpmāk – Lietojumprogrammas).
[bookmark: _Ref169863335]PKIP papildināšanas pakalpojumā ietilpst Lietojumprogrammu funkcionalitātes papildināšana, pilnveidošana un Lietojumprogrammu savstarpēja integrācija. Puses var vienoties par plānoto izmaiņu tehnisko specifikāciju grozījumiem, t.sk. apvienojot vai sadalot plānotās izmaiņas, modificējot katras plānotās izmaiņas mērķi, sagaidāmo rezultātu, darbu izpildes secību, realizācijas laika plānojumu, darba laikietilpības novērtējumu un Izpildītāja iesaistīto speciālistu noslodzi. Izpildītājs apņemas nodrošināt nepieciešamās PKIP izmaiņas atbilstoši Pasūtītāja vajadzībām un Vienošanās protokoliem, ko noslēgušas Puses saskaņā ar Līguma noteikumiem.
[bookmark: _Ref86046444]Garantijā ietilpst Līguma 1.3. punktā noteiktā pakalpojuma izpildē Pasūtītājam nodotajos nodevumos atklāto kļūdu un neprecizitāšu bezmaksas labošana 12 (divpadsmit) mēnešus pēc nodevuma nodošanas, ja vien Pasūtītājs nav patstāvīgi vai ar trešās personas starpniecību bez attiecīga saskaņojuma ar Izpildītāju nodevumos izdarījis izmaiņas. Garantijas pieteikumus Pasūtītājs piesaka Izpildītājam saskaņā ar Tehnisko specifikāciju.
Ja Izpildītāja programmatūras nodevumā vai instalācijas konfigurācijā, kas nodots Pasūtītājam Līguma 1.3. punktā noteiktā pakalpojuma izpildē, konstatēta drošības ievainojamība vai drošības nepilnība (būtiska informācijas sistēmas vai elektronisko sakaru tīkla izveides, uzturēšanas vai pārveidošanas gaitā tīši vai nejauši radīta sistēmiska vājība, kuras rezultātā var tikt apdraudēta PKIP integritāte, pieejamība vai konfidencialitāte), Pasūtītājs to piesaka un Izpildītājs to izpilda kā garantijas pieteikumu.
Līguma spēkā stāšanās termiņš un izpildes termiņš
Līgums stājas spēkā pēc tā abpusējas parakstīšanas. Līguma darbības laiks nepārsniedz 48 (četrdesmit astoņus) mēnešus, kas sadalīts 4 (četros) posmos pa 12 (divpadsmit) mēnešiem katrs (turpmāk – Posms).
Pasūtītājs ne vēlāk kā 2 (divus) mēnešus pirms katra Posma beigām, ņemot vērā Pasūtītāja finansējuma pieejamību un apjomu, iesniedz Izpildītājam rakstveida paziņojumu par Līguma darbības termiņa pagarinājumu uz nākamo Posmu. Ja Pasūtītājs šādu paziņojumu Izpildītājam neiesniedz, Līguma darbības termiņš uz nākamo Posmu netiek pagarināts, un Līgums izbeidzas attiecīgā Posma pēdējā dienā.
Garantijas saistību neatkarīgi no Līguma darbības termiņa izbeigšanās Izpildītājs pilda saskaņā ar Tehniskās specifikācijas prasībām.
Neatkarīgi no Līguma izbeigšanās iemesliem, Līguma noteikumi ir attiecināmi uz visām saistībām, kuru izpilde ir pilnībā pabeidzama pēc Līguma termiņa (t.sk. Izpildītāja pienākums ir pabeigt Pakalpojumus, kas pielīgti Līguma darbības laikā). Līguma darbības laikā pielīgtie Pakalpojumi Izpildītājam jāpabeidz un jānodod Pasūtītājam ne vēlāk kā 30 (trīsdesmit) dienu laikā (šajā termiņā nav ieskaitāms laiks, kurā atbilstoši Līguma vai Vienošanās protokola noteikumiem Pasūtītājs pārliecinās par Pakalpojuma un nodevumu atbilstību prasībām, ko apliecina abpusēji parakstīts nodošanas – pieņemšanas akts).
Līguma summa un norēķinu kārtība
[bookmark: _Ref169876394]Kopējā Līguma summa, neieskaitot pievienotās vērtības nodokli (turpmāk – PVN), nepārsniedz 4 000 000,00 EUR (četri miljoni euro un 00 centi). PVN likme papildus tiek piemērota normatīvajos aktos noteiktajā apmērā Līguma ietvaros.
Pasūtītājam nav pienākums un Izpildītājs nevar prasīt vai paļauties, ka Līguma izpildes ietvaros tiks izlietota visa Līguma kopējā summa.
Līguma 3.1. punktā noteiktajā Līguma summā ietilpst:
1.1.1. maksa par PKIP papildināšanas darbiem pēc Izpildītāja speciālistu stundas likmes 24,00 EUR bez PVN;
1.1.2. maksa par PKIP uzturēšanas darbiem pēc Izpildītāja speciālistu stundas likmes 22,00 EUR bez PVN;
1.1.3. maksa par PKIP uzturēšanas darbiem, kas noteikti Tehniskās specifikācijas prasībā Nr. PR‑22 “Uzturēšanas darbu tvērums”, 14 800,00 EUR bez PVN mēnesī.
Nosakot katra atsevišķā pasūtījuma maksu, Puses lieto Izpildītāja speciālistu stundas likmes, kādas norādītas Finanšu piedāvājumā.
Pasūtītājs samaksu par faktiski sniegtu un Līguma vai Vienošanās protokola prasībām atbilstošu Pakalpojumu veic 30 (trīsdesmit) dienu laikā pēc pakalpojuma nodošanas – pieņemšanas akta (turpmāk – Akts) abpusējas parakstīšanas un izpildītāja rēķina saņemšanas dienas saskaņā ar Līgumu, ja vien Vienošanās protokolā nav noteikta cita norēķinu kārtība. Samaksa tiek pārskaitīta uz Līgumā norādīto Izpildītāja norēķinu kontu.
Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins), atbilstoši Pašvaldības portālā www.eriga.lv, sadaļā “Rēķinu iesniegšana”, sadaļā “Rēķinu iesniegšana” norādītajai informācijai par elektroniskā rēķina formātu.
Rēķina formāts un iesniegšanas kārtība:
1.1.4. elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
1.1.4.1. izveido programmatūru drošai datu apmaiņai starp Izpildītāja norēķinu sistēmu un pašvaldības vienoto informācijas sistēmu;
1.1.4.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu;
1.1.4.3. izmanto Web formas portālā www.eriga.lv, sadaļā “Rēķinu iesniegšana” manuālai rēķinu ievadei.
Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
Izpildītājam ir pienākums Pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
Ja Izpildītājs ir iesniedzis nepareizi aizpildītu, Līguma nosacījumiem vai Vienošanās protokolam neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
Maksājums ir izdarīts brīdī, kad Pasūtītājs ir veicis maksājumu no sava bankas konta uz Izpildītāja Līgumā norādīto bankas kontu.
Sagatavojot rēķinus, Izpildītājs kā pakalpojuma saņēmēju norāda Pašvaldību (rekvizīti: adrese – Rātslaukums 1, Rīga, LV-1050, NMR kods 90011524360, PVN reģ. Nr.: LV90011524360, bankas kods: RIKOLV2X, “Luminor Bank AS Latvijas filiāle”, konta Nr.: LV45RIKO0021700024010), savukārt kā Pasūtītāju norāda Pašvaldības iestādi (rekvizīti: Rīgas valstspilsētas pašvaldības aģentūra “Rīgas digitālā aģentūra”, adrese – Brīvības iela 49/53, LV-1010, kods – 216) un Pasūtītāja Līguma reģistrācijas numuru.
Katra Puse sedz savas izmaksas, nodevas, komisijas maksas un izdevumus, kas radušies saistībā ar jebkuru līdzekļu pārskaitīšanu otrai Pusei saskaņā ar Līgumu.
Līguma izpildes kārtība
Puses rakstveidā slēdz vienošanās protokolu (turpmāk – Vienošanās protokols) par katru Līguma ietvaros Pasūtītāja noteikto PKIP papildināšanas pakalpojuma pasūtījumu. Vienošanās protokols un tā pielikumi kļūst par Līguma neatņemamu sastāvdaļu.
[bookmark: _Ref169868925]Vienošanās protokolā Puses detalizēti nosaka pasūtījuma saturu, sagaidāmos un iesniedzamos rezultātus (turpmāk – Nodevumi), t.sk., uzskaitot obligāti iesniedzamos dokumentācijas Nodevumus, un līdzekļus, ar kādiem Nodevumi tiks sasniegti, pasūtījuma izpildes termiņus, izstrādes metodoloģijas, apmaksas noteikumus, kā arī citus atsevišķam pasūtījumam specifiskus noteikumus.
Pēc Pasūtītāja pieprasījuma Izpildītājs bez papildu maksas nodrošina Pasūtītāja darbiniekiem Izpildītāja eksperta konsultācijas par aprēķināto darbietilpību. Darbietilpības novērtējumu (aprēķinus) Puses pievieno Vienošanās protokolam.
Lietojumprogrammu operatīvo pārvaldības jautājumu risināšanai, problēmu un izmaiņu pārvaldībai Pasūtītājs izveido darba grupu (turpmāk – Darba grupa), kurā nepieciešamības gadījumā, uzaicina arī Izpildītāja pārstāvjus. Šādā gadījumā Izpildītāja pārstāvjiem ir pienākums piedalīties Darba grupā. Darba grupas kompetenci un galvenos darbības principus nosaka Pasūtītājs.
Pasūtītājs Līguma izpildē nodrošina Izpildītāju ar visu tā rīcībā esošu Līguma pilnīgai izpildei nepieciešamo informāciju un Līguma izpildē piesaista Pasūtītāja speciālistus.
Lietojumprogrammu dokumentācijas Nodevumus var izmantot pasūtījuma formulēšanā. Šādi dokumentācijas Nodevumi pēc tam, kad Pasūtītājs to apstiprinājis vai pieņēmis, ir saistoši Izpildītājam pasūtījuma izpildē.
Gadījumos, kad pasūtījuma izpildīšanai iespējams iepriekš noteikt sniedzamā Pakalpojuma apjomu un Nodevumus, Puses piemēro Līgumā noteikto gabaldarba pasūtījuma izpildes kārtību (Līguma 5. nodaļa).
Gadījumos, kad pasūtījuma izpildīšanai sniedzamā Pakalpojuma apjomu vai Nodevumus nav iespējams iepriekš noteikt, Puses piemēro Līgumā noteiktā nostrādātā laika pasūtījuma izpildes kārtību (Līguma 6. nodaļa).
Ja Vienošanās protokolā nav noteikts citādi, Nodevumu uzskata par nodotu Pasūtītājam dienā, kad Izpildītājs ir piegādājis pirmsprodukcijas vidē Pasūtītāja akceptētu Nodevumu un Puses parakstījušas Aktu, ja Līguma izpildē nav konstatējami trūkumi.
Ja Nodevumā konstatēti trūkumi (Nodevuma neatbilstība normatīvos aktos, Līgumā vai Vienošanās protokolā noteiktajām prasībām), Pasūtītāja pilnvarotais pārstāvis iesniedz Izpildītājam rakstveida pretenziju, norādot konstatētos trūkumus un novēršanas termiņos. Izpildītājs konstatētos trūkumus novērš bez papildu maksas. Trūkumu novēršanas termiņš nav uzskatāms par Pakalpojumam iepriekš noteiktā izpildes termiņa pagarinājumu. Ja Izpildītājs kavē Pakalpojuma izpildes termiņu, nokavējumu skaita no nākamās dienas pēc Pakalpojumam noteiktā izpildes termiņa.
[bookmark: _Ref169866276]Gabaldarba pasūtījumu izpildes kārtība
Vienošanās protokolā, ko Puses noslēdz gabaldarba pasūtījuma izpildei, papildus Līguma 4.2. punkta noteikumiem, Puses nosaka izpildāmo gabaldarbu apjomu, maksu, izpildes un kontroles termiņus, izpildes secību, Nodevumus, Nodevumu akceptēšanas kritērijus, kā arī tehniskās un drošības prasības.
Gabaldarbu pasūtījumu nodošanas un pieņemšanas kārtība noteikta Tehniskajā specifikācijā.
Ja pasūtījuma izpildes laikā Pasūtītājs pieprasa veikt sākotnēji neparedzētu pasūtījumu vai rodas nepieciešamība precizēt pasūtījuma izpildes prasības, Puses paraksta grozījumus Vienošanās protokolā, kas kļūst par Līguma neatņemamu sastāvdaļu.
Pēc pasūtījuma izpildes Izpildītājs Pasūtītāja koda glabātuvē novieto Vienošanās protokolā noteiktos Nodevumus.
Izpildītājs dokumentācijas Nodevumu novieto Pasūtītāja norādītā vietnē.
Pasūtītājs 15 (piecpadsmit) darba dienu laikā, ja Vienošanās protokolā nav noteikts citādi, pārliecinās par Izpildītāja izpildīto pasūtījumu un iesniegto Nodevumu atbilstību Vienošanās protokola noteikumiem. Ņemot vērā Nodevumu saturu un apjomu, Pusēm savstarpēji rakstveidā vienojoties, izpildīto pasūtījumu un iesniegto Nodevumu atbilstības pārbaudes termiņu var grozīt.
Ja izpildītais pasūtījums atbilst Vienošanās protokola noteikumiem un no Pasūtītāja puses ir saņemts pozitīvs akceptēšanas pasākumu slēdziens, Puses paraksta gabaldarba pasūtījuma Aktu. 
[bookmark: _Ref169866434]Nostrādātā laika pasūtījumu izpildes kārtība
Vienošanās protokolā, ko noslēdz nostrādātā laika pasūtījumu izpildei, papildus Līguma 4.2. punktā minētai informācijai, Puses nosaka izpildāmo pasūtījumu veidus, uzdevumus, kontroles termiņus un laika periodu, kurā būs spēkā pasūtījums. Ja vien tas ir piemērojams, Vienošanās protokolā Puses vienojas par maksimālo Pakalpojuma apjomu un maksu par to.
Pasūtītājs apmaksā Izpildītāja speciālistu faktiski nostrādāto laiku, ko Izpildītājs patērējis Vienošanās protokola izpildē.
Nostrādātā laika pasūtījumu pārskata un norēķinu periods ir 1 (viens) mēnesis. Izpildītājs reizi mēnesī iesniedz Pasūtītājam pārskatu par iepriekšējā mēnesī sniegto Pakalpojumu. Pārskatu veido atbilstoši Pušu iepriekš saskaņotai formai, un tajā norāda izpildītos darbus, iegūtos rezultātus, secinājumus un priekšlikumus, un patērēto laiku stundās, kā arī darbu kopējo sadalījumu pa Izpildītāja speciālistiem pasūtījuma izpildē.
Pasūtītājs 10 (desmit) darba dienu laikā izskata Izpildītāja iesniegto pārskatu par veiktajiem darbiem. Ja Izpildītāja iesniegtā pārskata pārbaudes rezultāti ir pozitīvi, Puses paraksta Aktu. Ja Izpildītāja iesniegtā pārskata pārbaudes rezultātā ir konstatēta neatbilstība faktiskajiem izpildes apjomiem vai pārskata saturā ir citi būtiski trūkumi, Pasūtītāja pilnvarotais pārstāvis iesniedz Izpildītājam pretenziju, norādot konstatētos trūkumus, kas Izpildītājam ir jānovērš 3 (trīs) darba dienu no pretenzijas iesniegšanas dienas laikā un pārskats jāiesniedz atkārtoti.
Uzturēšanas pakalpojuma sniegšanas kārtība
Sistēmas uzturēšanas Pakalpojumu Izpildītājs sniedz no Līguma spēkā stāšanās dienas visā Līguma darbības laikā.
Sistēmas uzturēšanas Pakalpojumu Izpildītājs sniedz saskaņā ar Tehniskās specifikācijas noteikumiem.
Izpildītājs reizi mēnesī līdz mēneša 5. datumam iesniedz Pasūtītājam pārskatu par Sistēmas uzturēšanas Pakalpojuma izpildi iepriekšējā mēnesī (Līguma 8. pielikums) un no savas puses parakstītu Aktu.
Pasūtītājs 10 (desmit) darba dienu laikā izskata Izpildītāja iesniegto pārskatu par Sistēmas uzturēšanas Pakalpojumu. Ja Izpildītāja iesniegtā pārskata pārbaudes rezultāti ir pozitīvi, Pasūtītājs paraksta Aktu. Ja Izpildītāja iesniegtā pārskata pārbaudes rezultātā ir konstatēta neatbilstība faktiskajiem izpildes apjomiem vai pārskata saturā ir citi būtiski trūkumi, Pasūtītāja pilnvarotais pārstāvis iesniedz Izpildītājam pretenziju, norādot konstatētos trūkumus, kas Izpildītājam ir jānovērš 3 (trīs) darba dienu no pretenzijas iesniegšanas dienas laikā un pārskats jāiesniedz atkārtoti.
Pušu tiesības un pienākumi
Pasūtītāja tiesības:
1.1.5. dot Izpildītājam saistošus norādījumus par Līguma izpildi mutiski, rakstveidā un elektroniski (e-pastā), ciktāl tie atbilst Līguma noteikumiem;
1.1.6. kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju;
1.1.7. neparakstīt Aktu un iesniegt pretenziju, ja Pakalpojums vai tā daļa nav sniegts atbilstoši Līgumā vai Vienošanās protokolā noteiktajām prasībām;
1.1.8. nepieņemt un neapmaksāt Pakalpojumu, kas neatbilst Līguma vai Vienošanās protokola noteikumiem;
1.1.9. pieprasīt, lai Izpildītājs par saviem līdzekļiem novērš Pasūtītāja konstatētās nepilnības Līgumā noteiktajos termiņos;
1.1.10. pastāvīgi uzraudzīt Izpildītāja pakalpojuma sniegšanas kvalitāti, t.sk., sniegt obligāti izpildāmus rakstveida norādījumus jautājumos, kas saistīti ar pakalpojuma godprātīgu, kvalitatīvu, savlaicīgu un normatīvajiem aktiem atbilstošu izpildi.
Pasūtītāja pienākumi:
1.1.11. sniegt Izpildītājam Pasūtītāja rīcībā esošo informāciju Līguma un Vienošanās protokola izpildei;
1.1.12. veikt apmaksu par kvalitatīvi un atbilstoši Līgumam un Vienošanās protokolam sniegtu Pakalpojumu.
Izpildītāja tiesības:
1.1.13. savlaicīgi saņemt no Pasūtītāja visu Pasūtītāja rīcībā esošo informāciju Līguma kvalitatīvai izpildei;
1.1.14. saņemt apmaksu par kvalitatīvi un atbilstoši Līgumam un Vienošanās protokolam sniegtu Pakalpojumu.
Izpildītāja pienākumi:
1.1.15. garantēt sniegtā Pakalpojuma atbilstību Līguma un Vienošanās protokola noteikumiem un normatīvo aktu prasībām;
1.1.16. ievērot Pasūtītāja norādījumus;
1.1.17. neizpaust informāciju, ko izpildītājs saņēmis vai tā kļuvusi zināma izpildītājam, pildot Līgumu;
1.1.18. Līguma izpildē iesaistīt kvalificētu personālu, kas noteikts Līguma 3.pielikumā;
1.1.19. ievērot fizisko personu datu apstrādes un aizsardzības noteikumus, kas noteikti Līguma 4. pielikumā;
1.1.20. ievērot vispārējās drošības prasības, kas noteiktas Līguma 5. pielikumā;
1.1.21. pēc Pasūtītāja pieprasījuma sniegt atskaites par Pakalpojuma ietvaros dotā uzdevuma izpildi, izpildes procesu, stadijām, termiņiem, kā arī par citiem Pasūtītāju interesējošiem jautājumiem;
1.1.22. nekavējoties, bet ne vēlāk kā 2 (divu) darba dienu laikā, paziņot Pasūtītājam par Izpildītāja patiesā labuma guvēja maiņu.
Pušu atbildība
Par Vienošanās protokolā noteikta Pakalpojuma sniegšanas termiņa kavējumu vai trūkuma novēršanas termiņa kavējumu, kas radies Izpildītāja vainas dēļ, Pasūtītājam ir tiesības prasīt Izpildītājam līgumsodu 0,1 (nulle komats viens) procenta apmērā no Vienošanās protokolā noteiktās maksas par katru nokavēto dienu, bet ne vairāk kā 10 (desmit) procentus no attiecīgās maksas.
[bookmark: _Ref169871123]Par problēmpieteikuma reakcijas laika vai novēršanas termiņa kavējumu, kas radies Izpildītāja vainas dēļ, Pasūtītājam ir tiesības prasīt Izpildītājam līgumsodu šādā apmērā:
1.1.23. [bookmark: _Hlk176947535]1. kategorija – 300,00 EUR (trīs simti euro 00 centi) par katru kavējuma darba stundu;
1.1.24. 2. kategorija – 100,00 EUR (viens simts euro 00 centi) par katru kavējuma darba stundu;
1.1.25. 3. kategorija – 25,00 EUR (divesmit pieci euro 00 centi) par katru kavējuma darba stundu;
1.1.26. [bookmark: _Hlk176947580]4. kategorija – 10,00 EUR (desmit euro 00 centi) par katru kavējuma darba stundu;
1.1.27. 6. kategorija – 10,00 EUR (desmit euro 00 centi) par katru kavējuma darba stundu.
Līguma 9.2. punkta kārtībā līgumsodu piemēro ne vairāk kā 10 (desmit) procentus no attiecīgā mēneša maksas par sniegtu PKIP uzturēšanas Pakalpojumu.
Ja Izpildītājs pārkāpj Līgumā noteiktos konfidencialitātes noteikumus, Izpildītājs maksā Pasūtītājam līgumsodu 1000,00 EUR (viens tūkstotis euro 00 centi) par katru konstatēto pārkāpuma gadījumu.
Ja Izpildītājs pārkāpj Līguma noteikumus attiecībā uz fizisko personu datu apstrādes un aizsardzības prasībām (Līguma 4. pielikums), Izpildītājs maksā Pasūtītājam 5 000,00 EUR (pieci tūkstoši euro un 00 centi) līgumsodu par katru konstatēto pārkāpuma gadījumu.
Ja Izpildītājs pārkāpj Līguma noteikumus attiecībā uz vispārējās drošības prasībām (Līguma 5. pielikums), Izpildītājs maksā Pasūtītājam 5 000,00 EUR (pieci tūkstoši euro un 00 centi) līgumsodu par katru pārkāpuma gadījumu.
Ja Izpildītājs neievēro Līguma 11. sadaļu, Izpildītājs maksā Pasūtītājam līgumsodu 0,1 (nulle komats viens) procents apmērā no Līguma kopējās summas par katru nokavēto dienu, bet ne vairāk kā 10 (desmit) procentus no kopējās summas.
Par maksājumu termiņa kavējumu Izpildītājs var prasīt Pasūtītājam līgumsodu 0,1 (nulle komats viens) procentu no nokavētās maksājuma daļas summas par katru kavējuma dienu, bet ne vairāk kā 10 (desmit) procenti no attiecīgās summas. 
Lai prasītu līgumsodu, viena Puse nosūta otrai Pusei parakstītu pretenziju par līgumsodu kopā ar atbilstošu rēķinu. Otra Puse 3 (trīs) darba dienu laikā pēc pretenzijas par līgumsodu un atbilstoša rēķina saņemšanas:
1.1.28. piekrīt līgumsodam un 10 (desmit) darba dienu laikā no pretenzijas saņemšanas dienas samaksā līgumsodu;
1.1.29. nepiekrīt līgumsodam un 10 (desmit) darba dienu laikā no pretenzijas saņemšanas dienas iesniedz otrai Pusei motivētu atteikumu. Šādā gadījumā 3 (trīs) darba dienu laikā pēc atteikuma saņemšanas līgumsoda pieprasītājs atkārtoti pieprasa līgumsodu no otras Puses vai nosūta otrai Pusei paziņojumu par pretenzijas atsaukšanu. Ja pēc atkārtota līgumsoda samaksas pieprasījuma otra Puses nepiekrīt līgumsodam, jautājums tiek risināts Līguma 16. nodaļā noteiktajā kārtībā.
Pasūtītājs ir tiesīgs ieturēt līgumsodu no Izpildītāja jebkura maksājuma, kas Izpildītājam pienākas, pamatojoties uz Līgumu, pirms tā izmaksas Izpildītājam.
Līgumsoda samaksa neatbrīvo Puses no saistību izpildes.
Pusei saskaņā ar Civillikumu ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem. Puses neatbild par nejaušu zaudējumu atlīdzināšanu.
Izpildītājs saskaņā ar Civillikumu atbild par to Pasūtītājam nodarīto tiešo vai netiešo zaudējumu atlīdzināšanu, kas Pasūtītājam radušies Izpildītāja vai tā apakšuzņēmēju vainas dēļ kā sniegtā Pakalpojuma neatbilstības Līguma noteikumiem vai konfidencialitātes noteikumu pārkāpšanas rezultāts.
Pušu pilnvarotie pārstāvji un sadarbības noteikumi
Pasūtītāja pilnvarotais pārstāvis Līguma izpildes jautājumos: […]. 
Pasūtītāja pilnvarotam pārstāvim, nepārkāpjot Līguma robežas, ir tiesības:
1.1.30. risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā nodrošināt Pasūtītāja un Izpildītāja komunikāciju;
1.1.31. kontrolēt Līguma izpildi un saņemt attiecīgu informāciju no Izpildītāja;
1.1.32. dot Izpildītājam saistošus norādījumus par Līguma izpildi, ja tie nav pretrunā ar Līguma vai normatīvo aktu noteikumiem;
1.1.33. iesniegt pretenzijas par Līguma saistību pienācīgu neizpildi;
1.1.34. pieprasīt no Izpildītāja informāciju, sniegt Izpildītājam informāciju;
1.1.35. nodrošināt ar Līgumu saistītās dokumentācijas nodošanu, pieņemšanu un parakstīšanu.
Izpildītāja pilnvarotais pārstāvis Līguma izpildes jautājumos: projektu vadītāja […].
Izpildītāja pilnvarotajam pārstāvim, nepārkāpjot Līguma robežas, ir tiesības:
1.1.36. risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā nodrošināt Pasūtītāja un Izpildītāja komunikāciju;
1.1.37. pieprasīt no Pasūtītāja informāciju, sniegt informāciju Pasūtītājam;
1.1.38. nodrošināt ar Līgumu saistītās dokumentācijas nodošanu un pieņemšanu;
1.1.39. parakstīt Līgumā paredzētus Vienošanas protokolus un Aktus.
Ja Līguma izpildes laikā tiek nomainīta Pasūtītāja vai Izpildītāja pilnvarotais pārstāvis, attiecīgā Puse par to nekavējoties rakstiski informē otru Pusi. Šādā gadījumā atsevišķi Līguma grozījumi nav jāveic.
Puses nosūtītie paziņojumi, pretenzijas un cita saistoša informācija Līguma izpildē uzskatāma par paziņotu otrai Pusei Paziņošanas likumā noteiktajos termiņos. 
Saistību izpildes nodrošinājums
Izpildītājs ne vēlāk kā 10 (desmit) darba dienu laikā pēc Līguma spēkā stāšanās iesniedz Pasūtītājam Līguma saistību izpildes nodrošinājumu (turpmāk – SIN) kā bankas garantiju vai apdrošināšanas polisi 30 000,00 EUR (trīsdesmit tūkstoši euro un 00 centi) apmērā. Izpildītājs nav tiesīgs uzsākt Līguma izpildi pirms Līguma prasībām atbilstoša un spēkā esoša SIN iesniegšanas Pasūtītājam. 
SIN ir Latvijas Republikā reģistrētas kredītiestādes, tās filiāles vai citā Eiropas Savienības vai Eiropas Ekonomikas zonas dalībvalstī reģistrētas kredītiestādes izsniegta beznosacījuma garantija vai apdrošinātāja, kuram ir tiesības veikt apdrošināšanu Latvijas Republikas teritorijā saskaņā ar Apdrošināšanas un pārapdrošināšanas likumu, izsniegta apdrošināšanas polise.
SIN Izpildītājam jāiesniedz atbilstoši Līguma 6. pielikumā noteiktai formai.
[bookmark: _Ref169873387]SIN jābūt spēkā visā Līguma darbības laikā un 30 (trīsdesmit) dienas pēc Līguma darbības termiņa beigām.
Ja Līguma izpildes termiņš Līgumā noteiktā kārtībā tiek pagarināts, Izpildītājs ne vēlāk kā 10 (desmit) darba dienu laikā pirms SIN termiņa beigām iesniedz Pasūtītājam jaunu SIN, kura termiņš atbilst Līguma 11.4. punkta prasībām.
Ja Līguma darbības laikā SIN jebkāda iemesla dēļ zaudē spēku un Izpildītājs nav iesniedzis pierādījumus SIN termiņa pagarināšanai vai jaunu SIN, tas uzskatāms par Izpildītāja saistību neizpildi un Pasūtītājs ir tiesīgs nekavējoties vienpusēji izbeigt Līgumu, rakstiski informējot par to Izpildītāju.
SIN ir jābūt spēkā arī gadījumā, ja Izpildītājam ir pasludināta maksātnespēja, tā saimnieciskā darbība ir apturēta vai Izpildītājs ir likvidēts.
Izpildītājs iesniedz Pasūtītājam SIN elektroniski.
[bookmark: _Hlk122424464]Pasūtītājs ir tiesīgs ieturēt SIN pilnā apmērā, ja Izpildītājs vēlas pirms termiņa izbeigt Līgumu (izņemot gadījumu, kad Izpildītājs pirms termiņa izbeidz Līgumu Pasūtītāja vainas dēļ), vai patvaļīgi pārtrauc Līguma saistību izpildi.
Pasūtītājs ir tiesīgs izmantot SIN, lai ieturētu Līguma saistību neizpildes vai nepienācīgas izpildes rezultātā Izpildītājam pieprasīto līgumsodu vai Pasūtītājam radītos izdevumus un zaudējumus.
[bookmark: _Ref169875948][bookmark: _Hlk163727820]Konfidencialitāte
[bookmark: _Ref169875532]Par konfidenciālu informāciju, t.sk. personas dati (turpmāk – KI) Līguma izpratnē Puses uzskata jebkādu informāciju, kas Izpildītājam un tā speciālistiem kļuvusi zināma Līguma izpildē.
Par KI uzskatāma informācija saskaņā ar Līguma 12.1. punktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
[bookmark: _Ref169878295]Izpildītājs nodrošina, ka tā katrs Līguma izpildē iesaistītais speciālists paraksta attiecīgu Konfidencialitātes apliecinājumu (Līguma 7. pielikums) par Līgumā noteikto konfidencialitātes prasību izpildi.
Puses ar KI prettiesisku izpaušanu Līguma ietvaros saprot KI nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu un nodošanu trešajām personām vai citas līdzīgas darbības ar KI.
KI aizsardzības noteikumi neattiecas uz tādu informāciju, kas:
1.1.40. [bookmark: _Ref169875801]tās nodošanas laikā vai pēc tam kļuvusi par publiski pieejamu (izņemot gadījumu, kad tā kļūst pieejama Līguma noteikumu neizpildes rezultātā Izpildītāja vai tā speciālistu vainas dēļ);
1.1.41. [bookmark: _Ref169875803]likumīgā kārtā Izpildītājam vai tā speciālistiem pieejama pirms tās saņemšanas no Pasūtītāja (pierādāms ar rakstiskiem oficiāliem dokumentiem);
1.1.42. [bookmark: _Ref169875805]saskaņā ar Latvijas Republikas normatīvajiem aktiem ir atklāta, vai kuru valsts vai pašvaldību iestādes noteikušas par atklātu;
1.1.43. informācija, kura, ievērojot normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par vispārpieejamu informāciju;
1.1.44. [bookmark: _Ref169875809]oficiāli publicēta Pasūtītāja tīmekļvietnē, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.; 
Puses papildus šai Līguma nodaļai attiecībā uz personas datiem un personas datu apstrādi ievēro Līguma 4. pielikuma noteikumus un regulējumu personu datu aizsardzības jomā. Ja pastāv atšķirības starp šo Līguma nodaļu un Līguma 4. pielikumu vai normatīvos aktus personu datu aizsardzības jomā, Puses piemēro Līguma 4. pielikuma un normatīvo aktu noteikumus personu datu aizsardzības jomā. Līguma 12.5.1., 12.5.2., 12.5.3. un 12.5.5. punktu noteikumus neattiecina uz personas datiem un personu datu apstrādi.
Izpildītājs un tā speciālisti KI izmanto un pielieto, ievērojot Pasūtītāja noteikumus, Pasūtītāja darbinieka rakstiskos norādījumus, apņemoties pakļauties arī Pasūtītāja darbību reglamentējošo tiesību aktu prasībām.
Izpildītājs un tā speciālisti KI uzglabā tādā drošā vietā un veidā, lai pilnībā izslēgtu iespēju citām trešajām personām piekļūt KI.
Trešā persona ir fiziska vai juridiska persona, publiska iestāde, aģentūra vai struktūra, kura nav Pasūtītājs, Izpildītājs un personas, kuras Pasūtītāja vai Izpildītāja tiešā pakļautībā ir pilnvarotas apstrādāt KI, t.sk. personas datus. Personas datu apstrādes gadījumā trešā personas arī nav pats datu subjekts.
Izpildītājs atbild, lai nekavējoties, pēc iespējas saprātīgi īsākā laikā, tas paziņotu Pasūtītājam par katru gadījumu, kad KI, kas nonākusi Izpildītāja vai tā speciālistu rīcībā, ir nozaudēta (neatkarīgi no nozaudēšanas iemesliem), trešo personu nozagta vai notikusi trešo personu prettiesiska iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt KI, kā arī, ja notikušas cita veida prettiesiskas darbības ar KI.
Pēc Pasūtītāja vai tā darbinieku pirmā pieprasījuma Izpildītājam ir pienākums nekavējoties atdot Izpildītāja vai tā speciālistu rīcībā nodoto vai nonākušo KI vai to iznīcināt pēc saskaņošanas ar Pasūtītāju.
Izpildītājs nodrošina, ka pēc Pasūtītāja vai tā darbinieku pirmā pieprasījuma KI nekavējoties tiek iznīcināta (visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi Pasūtītāja vai tā darbinieku norādījumi attiecībā uz KI, ja vien tie nav pretrunā ar normatīvo aktu prasībām vai Līguma noteikumiem.
Līguma 12. nodaļas noteikumiem nav laika ierobežojuma un uz tiem neattiecas Līguma darbības termiņš.
Autortiesības
Izpildītājs pilnībā nodod Pasūtītājam visas Autortiesību likuma 15. panta pirmajā, otrajā un trešajā daļā noteiktās autoru mantiskās izņēmuma tiesības uz visiem Līguma izpildes rezultātā radītajiem, Pasūtītājam nodotajiem un Pasūtītāja pilnā apmērā apmaksātajiem autortiesību objektiem, t.sk. izgatavotajiem un Pasūtītājam nodotajiem materiāliem.
Izpildītājs nodrošina, ka visu Līguma izpildes rezultātā radīto, Pasūtītājam nodoto un Pasūtītāja pilnā apmērā apmaksāto autortiesību objektu autori neizmantos Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14. panta pirmās daļas 2. punkts), darba atsaukšanu (14. panta pirmās daļas 3. punkts), uz vārda norādīšanu (14. panta pirmās daļas 4. punkts), uz darba neaizskaramību (14. panta pirmās daļas 5. punkts) un pretdarbību (14. panta pirmās daļas 6. punkts), pretējā gadījumā Izpildītāja pienākums ir segt visus Pasūtītājam radītos zaudējumus.
Izpildītājam Nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u.c.) ar saņemtajiem Nodevumiem vai to daļām. Izpildītājs nedrīkst nekādos gadījumos pieprasīt, lai Pasūtītājs, jebkādi izmantojot Nodevumus, obligāti publicē atsauces uz Izpildītāju. Šajā apakšpunktā raksturotās norādes Nodevumos, rīkojoties ar tiem vai jebkādām to daļām, Pasūtītājs neņem vērā. 
[bookmark: _Ref169876181]Izpildītāja vainas dēļ radīto trešo personu autortiesību aizskārumu gadījumā Izpildītājam ir pienākums:
1.1.45. bez maksas nekavējoties novērst jebkādu trešo personu autortiesību aizskārumu;
1.1.46. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par autortiesību aizskārumu;
1.1.47. segt Pasūtītāja izdevumus un zaudējumus, kas rodas saistībā ar trešo personu autortiesību aizskārumu vai trešo personu celtajiem prasījumiem par autortiesību aizskārumu.
Līguma 13.4. punkta noteiktais nav ierobežots ne laikā, ne atbildības apjomā.
Izpildītājam aizliegts ierobežot Autortiesību likuma 29. panta pirmajā daļā noteiktās tiesības.
Līguma grozīšana un izbeigšana
[bookmark: _Hlk137728270]Par Līguma grozījumiem Puses vienojas rakstiski. Rakstiskās vienošanās abpusēji parakstīta un pievieno Līgumam kā neatņemamas tā sastāvdaļas.
Puses veic grozījumus, ievērojot Publisko iepirkumu likuma 61. panta noteikumus. Saskaņā ar Publisko iepirkumu likuma 61. panta trešo daļu, būtiski Līguma grozījumi pieļaujami, ja:
1.1.48. konstatēta nepieciešamība pēc papildu pakalpojumiem, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādātu pakalpojumu, vai Izpildītāja maiņa radītu ievērojamas grūtības;
1.1.49. Līguma grozījumi ir nepieciešami šādu iemeslu dēļ, kurus Pasūtītājs iepriekš nevarēja paredzēt:
1.1.49.1. grozījumi tādos normatīvajos aktos, kas attiecas uz Līguma izpildi un Sistēmas darbību;
1.1.49.2. tehnoloģiskas izmaiņas, kas apdraud Sistēmas darbības nepārtrauktību.
1.1.50. Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas iemesli.
Līgums zaudē spēku šādos gadījumos:
1.1.51. ir pagājuši 48 (četrdesmit astoņi) mēneši no Līguma spēkā stāšanās;
1.1.52. ir izlietota Līguma 3.1. punktā noteiktā Līguma summa.
Puses Līgumu var izbeigt, rakstiski vienojoties vai vienpusēji Līgumā noteiktos gadījumos.
[bookmark: _Ref169876569]Katrai no Pusēm ir tiesības vienpusēji atkāpties no Līguma, ja otra Puse nepilda vai nepienācīgi pilda kādu no Līguma noteikumiem, par to rakstiski un brīdinot otru Pusi vismaz 20 (divdesmit) darba dienas iepriekš.
Pusei, kura nav pildījusi Līguma noteikumus un saņēmusi otras Puses motivētu rakstisku brīdinājumu par vienpusēju atkāpšanos no Līguma, ir pienākums 20 (divdesmit) darba dienu laikā no brīdinājuma saņemšanas dienas novērst brīdinājumā norādītās Līguma būtiskās atkāpes. Ja Līguma būtiskās atkāpes noteiktajā laikā nav novērstas, Līgumu var izbeigt 21. (divdesmit pirmajā) darba dienā pēc brīdinājuma saņemšanas. Vainīgajai Pusei var tikt iesniegta prasība par Līguma izbeigšanas rezultātā nodarīto zaudējumu atlīdzināšanu.
Pasūtītājam ir tiesības apturēt Līguma izpildi, ja kārtējā budžeta gada ietvaros nav paredzēti līdzekļi Līgumā noteikto Pakalpojumu apmaksai. Šādā gadījumā Pasūtītājam ir pienākums norēķināties ar Izpildītāju par jau pasūtītajiem, sniegtajiem un Pasūtītāja pieņemtajiem Pakalpojumiem. Ja līdzekļi Līgumā minēto Pakalpojumu apmaksai netiek piešķirti 2 (divus) gadus pēc kārtas, Līgumu var izbeigt Līguma 14.5. punktā noteiktā kārtībā.
Pasūtītājs ir tiesīgs vienpusēji atkāpties no Līguma, rakstiski brīdinot Izpildītāju vismaz 20 (divdesmit) darba dienas iepriekš, šādos gadījumos:
1.1.53. Izpildītājs nepilda vai pārkāpj Līgumā vai Vienošanās protokolā noteiktās saistības, un pēc rakstiskas Pasūtītāja pretenzijas atkārtoti nav novērsis pieļautos pārkāpumus;
1.1.54. Pasūtītājs vismaz 2 (divas) reizes ir pamatoti iesniedzis Izpildītājam pretenziju viena Vienošanās protokola izpildes ietvaros;
1.1.55. Pakalpojuma izpildījums neatbilst Līgumam vai Vienošanās protokolam, šī neatbilstība nav atkārtoti novērsta Līgumā vai Vienošanās protokolā paredzētajā termiņā;
1.1.56. Izpildītājs ir nodevis savu Līgumā noteikto saistību izpildi ar Pasūtītāju rakstiski nesaskaņotam apakšuzņēmējam vai personālam un nenovērš šādus pārkāpumus 10 (desmit) darba dienu laikā pēc Pasūtītāja rakstveida brīdinājuma saņemšanas;
1.1.57. Izpildītājs kavē Nodevuma nodošanu un pēc Pasūtītāja rakstveida brīdinājuma saņemšanas nav iesniedzis Nodevumu brīdinājumā noteiktajā termiņā;
1.1.58. Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus;
1.1.59. Izpildītājs Līguma noslēgšanas vai izpildes laikā veicis prettiesisku darbību saistībā ar Līgumu;
1.1.60. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 (divdesmit piecu) procentu vai lielākā apmērā no Līguma kopējās summas, un minētā korekcija izriet no Izpildītāja pieļauta Līguma pārkāpuma;
1.1.61. ir pasludināts Izpildītāja maksātnespējas process vai iestājas citi apstākļi, kas liedz Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līgumiem;
1.1.62. Izpildītājs Līguma izpildē ir Pasūtītājam nodarījis zaudējumus;
1.1.63. Izpildītājam vismaz 2 (divas) reizes 3 (trīs) mēnešu laikā ir piemērots līgumsods saskaņā ar Līguma noteikumiem.
1.1.64. Pasūtītājam ir būtiski samazināts vai atcelts finansējums, ko Pasūtītājs plānoja izmantot Līgumā paredzēto maksājumu saistību segšanai;
Pasūtītājs ir tiesīgs nekavējoties vienpusēji izbeigt Līgumu šādos gadījumos:
1.1.65. konstatēts, ka Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi;
1.1.66. konstatēts, ka Izpildītāja patiesā labuma guvējs nav NATO, Eiropas Savienības, Eiropas Ekonomikas zonas valsts pilsonis, un kompetentā valsts drošības iestāde nav saskaņojusi Līguma turpināšanu;
1.1.67. konstatēts kāds no Nacionālās kiberdrošības likuma vai tam pakārtotu normatīvo aktu pārkāpumiem vai Līguma 4. vai 5.pielikumā norādīto noteikumu pārkāpumiem;
1.1.68. ja ir saņemts kompetentās valsts drošības iestādes atzinums, ka Līguma turpināšana ir pretrunā ar Latvijas nacionālās drošības interesēm.
1.1.69. ārējā normatīvā aktā noteiktos gadījumos.
Pasūtītājs neatlīdzina Izpildītājam zaudējumus, kas radušies, Pasūtītājam izmantojot savas Līgumā noteiktās atkāpšanās tiesības.
Līgums pirms termiņa var tikt izbeigts, pamatojoties uz Pušu savstarpēju vienošanos, kurā atrunāti visi Pakalpojuma nodošanas nosacījumi un noteikumi.
Personāla un apakšuzņēmēja nomaiņa un jauna personāla un apakšuzņēmēja piesaiste
Izpildītājs nodrošina, ka Līguma izpildē piedalās Izpildītāja piedāvājumā norādītais personāls, kura kvalifikācijas atbilstību izvirzītajām prasībām Pasūtītājs ir vērtējis (Līguma 3. pielikumā noteiktais personāls) iepirkuma procedūrā, kā arī Izpildītāja piedāvājumā norādītie apakšuzņēmēji, t.sk. tie, uz kuru iespējām Izpildītājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām.
Izpildītājs atbild par Līguma izpildi un nodrošina, ka tā personāls un apakšuzņēmējs ievēro Līguma noteikumus.
Darbu izpildei Izpildītājs ir tiesīgs piesaistīt papildu personālu, saskaņojot to ar Pasūtītāju un nodrošinot, ka tie strādā tiešā Izpildītāja piedāvājumā norādītā personāla (speciālistu) vadībā.
[bookmark: _Hlk163729145]Izpildītājs veic Līguma izpildē piesaistītā personāla vai apakšuzņēmēju nomaiņu vai jauna apakšuzņēmēja piesaisti tikai Publisko iepirkumu likuma 62. pantā noteiktajā kārtībā un gadījumos.
Gadījumā, ja Līguma izpildē iesaistītā personāla vai apakšuzņēmēja piedalīšanos nav iespējams nodrošināt (piemēram, atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas personāla vai apakšuzņēmēju piesaisti Līguma izpildē, iepriekš to rakstveidā saskaņojot ar Pasūtītāju.
Pasūtītājs ir tiesīgs atteikt apakšuzņēmēja nomaiņu, ja pastāv kāds no Publisko iepirkuma likuma 62. panta trešās daļas nosacījumiem. Pārbaudot jaunā apakšuzņēmēja atbilstību, Pasūtītājs rīkojas saskaņā ar Publisko iepirkumu likuma 62. panta piektajā daļā noteikto.
Pasūtītājs nepiekrīt jauna apakšuzņēmēja piesaistei, ja šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
Izpildītājam ir tiesības veikt tā piedāvājumā norādīto apakšuzņēmēju nomaiņu, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
Lai veiktu personāla un apakšuzņēmēju nomaiņu, Izpildītājs rakstveidā iesniedz Pasūtītājam ziņas par attiecīgo aizvietotāju un iesniedz dokumentus, kas nepieciešami lēmuma pieņemšanai (piemēram, sertifikātu un apliecinājumu apliecinātās kopijas). 
Pasūtītājs pieņem lēmumu atļaut vai atteikt Līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, t. sk. valsts drošības iestāžu saskaņojumu.
Pasūtītājs pirms piekrist Izpildītāja norādītā personāla vai apakšuzņēmēju nomaiņai vai jauna personāla vai apakšuzņēmēju iesaistei, saskaņā ar Ministru kabineta 2021. gada 6. jūlija noteikumu Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” 16. punktam, nosūta izvērtēšanai informāciju valsts drošības iestādei attiecībā uz Izpildītāja personālu. Gadījumā, ja izvērtēšanas rezultātā valsts drošības iestāde konstatē, ka kāds no Izpildītāja speciālistiem nedrīkst piedalīties Līguma izpildē, Pasūtītājs šāda speciālista iesaistei Līguma izpildē nepiekrīt.
Pasūtītājam ir tiesības rakstveidā pieprasīt Izpildītāja personāla (speciālista) nomaiņu, ja:
1.1.70. Izpildītāja personāls (speciālists) atkārtoti kavējis saskaņotu pasūtījumu vai aktivitāti; 
1.1.71. Izpildītāja personāls (speciālists) atkārtoti nav izpildījis pasūtījumu ar nepieciešamo lietpratību un rūpību, kādu Pasūtītājs pamatoti varēja sagaidīt no iepirkuma dokumentācijā norādītajām prasībām speciālistam, un Pasūtītājs iepriekš rakstveidā par to brīdinājis Izpildītāju;
1.1.72. Izpildītāja personāls (speciālists) nav ievērojis vispārpieņemtās ētikas un profesionālās ētikas normas;
1.1.73. Izpildītāja personāls (speciālists) nepārvalda oficiālo valsts valodu un Izpildītājs nav tam nodrošinājis tulku.
Izpildītājs koordinē tā apakšuzņēmēju darbību un atbild par pasūtījumu izpildi, ko snieguši Izpildītāja apakšuzņēmēji, izpildes kvalitāti, termiņu, Līguma noteikumu ievērošanu un citus jautājumus, kas attiecas uz Līguma izpildi.
Izpildītājs atbild par veiktajiem norēķiniem ar Izpildītāja apakšuzņēmēju, t.sk. arī Izpildītāja maksātnespējas procesa gadījumā. Pasūtītājs neatbild par Izpildītāja nokavētiem vai vispār neveiktiem norēķiniem ar Izpildītāja apakšuzņēmēju.
[bookmark: _Ref169872261]Strīdu izšķiršana
[bookmark: _Hlk139321899]Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja sarunas strīdus neatrisina, tie tiks izšķirti Latvijas Republikas tiesā, piemērojot Latvijas Republikā spēkā esošos normatīvos aktus.
Ja sakarā ar Līgumu vai tā izpildi starp Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt vai apturēt Līguma izpildi, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
Nepārvarama vara
Līgumā par nepārvaramas varas apstākļiem atzīst notikumu, no kura nav iespējams izvairīties un tā sekas nav iespējams pārvarēt; Līguma slēgšanas brīdī to nebija iespējams paredzēt; tas nav radies Puses vai tās kontrolē esošas personas kļūdas vai rīcības dēļ un tas padara saistību izpildi ne tikai apgrūtinošu, bet arī neiespējamu. Puses neatbild par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas rezultātā.
Par nepārvaramu varu netiek uzskatīti Izpildītāja iekārtu vai materiālu defekti, vai to piegādes kavējumi (ja vien minētās problēmas tieši neizriet no nepārvaramas varas).
[bookmark: _Ref169877739]Pusei, kuras līgumsaistību izpildi ietekmējuši nepārvaramas varas apstākļi, bez kavēšanās rakstiski jāinformē par to otra Puse un jānosūta otrai Pusei apstiprinājums, ko izsniegušas kompetentas iestādes un kas apstiprina un raksturo minētos apstākļus, ja attiecīgajā gadījumā kompetentas iestādes ir tiesīgas izsniegt šādu dokumentu.
Ja nepārvaramas varas apstākļi turpinās ilgāk par 2 (diviem) mēnešiem no Līguma 17.3. punktā minētā paziņojuma saņemšanas dienas, katrai Pusei ir tiesības vienpusēji atkāpties no Līguma saistībā ar tā izpildīšanas neiespējamību.
Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties. Šādā gadījumā nevienai no Pusēm nav tiesību prasīt zaudējumu atlīdzību.
Citi noteikumi
Pienākumi un tiesības, kas nav ietvertas Līgumā, tiek regulēti atbilstoši Latvijas Republikas normatīvajiem aktiem.
Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
Ja kāds no Līgumā norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais normatīvais akts, ar tā spēkā stāšanās brīdi piemēro jauno, spēkā esošo normatīvo aktu.
Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti (tālruņa numurs, e-pasts, adreses, u.c.), tad tā Puse nekavējoties rakstiski paziņo par to otrai Pusei. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par saistīto Pusi.
Līgums ir sagatavots elektroniska dokumenta veidā un parakstīts ar drošu elektronisko parakstu.
Līgumam tā noslēgšanas brīdī ir šādi pielikumi, kas ir Līguma neatņemama sastāvdaļa:
1.1.74. 1. pielikums “Tehniskā specifikācija”;
1.1.75. 2. pielikums “Finanšu piedāvājums”;
1.1.76. 3. pielikums “Personāla saraksts”;
1.1.77. 4. pielikums “Personas datu apstrādes un aizsardzības noteikumi”;
1.1.78. 5. pielikums “Vispārējās drošības prasības”;
1.1.79. 6. pielikums “Līguma saistību izpildes nodrošinājums – garantija (paraugs)”;
1.1.80. 7. pielikums “Konfidencialitātes apliecinājums (forma)”;
1.1.81. 8. pielikums “Pārskats par uzturēšanas pakalpojumu (forma)”.
Pušu rekvizīti

	Pasūtītājs:

Rīgas valstspilsētas pašvaldības aģentūra
“Rīgas digitālā aģentūra”
Adrese: Brīvības iela 49/53, Rīga, LV-1010
Tālr.: 67037022, e-pasts: da@riga.lv


	Izpildītājs:

Sabiedrība ar ierobežotu atbildību “ZZ Dats”

Adrese: Elizabetes iela 41/43, Rīga, LV-1010
Tālrunis: 25477477, e‑pasts: zzdats@zzdats.lv



	direktors
[…]
	valdes loceklis
[…]

